kardosdrur/scandi-wiki huggingface dataset:
Oluf Kristensen

Oluf Georg Kristensen (født 11. november 1888 i Sundbyøster, død 15. december 1982) var en dansk handelsgartner.

Familie og opvækst 
Oluf Kristensen var søn af handelsgartner Mathias Peter Christensen og hustru Oline Hansigne (født Hansen) fra København. Han var storebror til Axel Kristensen. Han tog eksamen på Borgerdydskolen i Helgolandsgade. Som 15-årig fik han Præliminæreksamen og fik efterfølgende en kontorplads. Efter et år kom han i lære hjemme i sin fars gartneri og tog Handelseksamen.

Kastrupgaard og Ny Kastrupgaard 
I 1899 købte hans far Ny Kastrupgaard, som lå på hjørnet af Gammel Kirkevej og Blåklokkevej i Tårnby. I 1915 overtog Oluf og hans lillebror Otto driften af Ny Kastrupgaard. Året efter købte deres far Kastrupgaard med tilhørende 66 tønder land, som Otto overtog.

I 1957 solgte Otto Kastrupgaard til Tårnby Kommune, hvorefter der blev indrettet bibliotek i bygningerne. I 1978 åbnede Kastrupgårdsamlingen i nordfløjen af Kastrupgaard.

Ny Kastrupgaard blev revet ned i 2017.

Produktion og byggeri 
Oluf Kristensen købte sidenhen flere gårde. I 1939 ejede han fire tønder land i drivhuse ud af et samlet areal på 89 tønder land.

Han fik opført en række bygninger i området og administrerede omtrent 150 lejligheder i 1940.

Jordbærstrejken i 1942 
I 1942 strejkede arbejderne i forbindelse med jordbærhøsten, hvilket også blev nævnt i pressen. Finansminister H.C. Hansen mødtes med Oluf Kristensen, og ved udsigten til uønsket uro under besættelsen af Danmark indkaldte landbrugsminister Kristen Bording til møde med blandt andet et medlem fra De Samvirkende Fagforbund, hvilket resulterede i, at strejken blev ophævet uden at lønninger og arbejdstider blev ændret. Oluf og nabogartnere forpligtede sig til at holde dette som en bindende overenskomst.

Øvrige aktiviteter 
Oluf Kristensen sad i Tårnby Sogneråd fra 1925 til 1937 og fra 1946 til 1950. Han var præsident for Amager Rotary Klub i 1940 og var medlem af Amagerbankens Repræsentantskab.

I 1951 skænkede han en grund, som Korsvejskirken kunne blive opført på.

Privatliv 
Oluf Kristensen var gift med Inga Kristensen (født Børsen) fra 1915 til hendes død i 1939. I 1941 blev han gift med Else Kristensen (født Thaarup). Han fik otte børn i første ægteskab og to børn i andet ægteskab.

Kilder

Eksterne kilder og henvisninger 
 Tårnby Kommunebiblioteker: Oluf Kristensen - en gartner 

Erhvervsfolk fra Danmark
Kommandører af Dannebrog
Pierre Sanfourche-Laporte

Pierre Sanfourche-Laporte (født i Sarlat den 24. marts 1774, hvor han døde den 9. juli 1856) er en fransk jurist.
Fra 1832 til 1852 var han advokat ved Bruxelles-kassationsretten.

Kilder og henvisninger 

Jurister fra Frankrig
Nederdammen (Ribe)

Nederdammen er en gade i Ribe. Det er en del af det tidligere Storegade og gaden går fra Mellemdammen, ved Midtmøllen og til Ydermøllen, hvor den møder Saltgade, Tvedgade og Sct. Nicolaj Gade.

Notable bygninger 
Nederdammen 33 er et sorttjærede bindingsværk og gule tavl. Det kaldes også Elmoses hus.

Postgården 
Postgården findes på adressen Nederdammen 36

Nørreport 
Nørreport var en byport, der lå som afgrænsning af byens nordlige side.

Byporten nævnes som porta lapidea (stenporten) i 1314. I 1571 under  Hans Petersen Fanning og Severin Jacobsen Borgmester, gennemgik Nørreport en større renovering, hvortil der blev brugt 9.500 mursten. Ved samme lejlighed fik byporten stråtag. Det fik dog ikke lov til at blive på byporten i længere tid, da man efter den store brand 3. september 1580, fandt ud af stråtag var en dårlig ide i tæt bebyggelse. Så i 1594 fik byporten tegltag.

I 1842 gennemgår den direkte vejforbindelse mod nord, Saltgade en forbedring. I den forbindelse opstår der niveauforskel mellem Nederdammen og Saltgade, der rejser spørgsmålstegn ved byportens eksistensberettigelse. Trods alternative forslag, bliver dette den direkte årsag til vedtagelsen af nedbrydningen af byporten.

17. januar 1843 valgte Borgerrepræsentationen en nedrivning af porten og der blev holdt offentlig auktion for dette d. 31. januar 1843.

Uden på byporten hang en jernhånd, der symboliserede og advarede byens gæster om Riber Rets hårdhed. Hånden er bevaret på museet på Det Gamle Rådhus.

I dag findes der en sten i midten af Postgården, Nederdammen 36, der markerer, hvor byporten var.

To større runde sten, der markerede portens start er bevaret og ses i dag på pillerne ved indgangen til parkeringspladsen i Skolegade.

Ydermøllen 
Ydermøllen er den store markante bygningen på Nederdammen 38, hvor en stor træmøllehjul stadigvæk drejer rundt uden på huset.

Referencer 

Gader i Ribe
Helene Kirkegaard

Helene Green Kirkegaard (født 5. maj 1971) er en pensioneret dansk badmintonspiller.

Hun konkurrerede ved Sommer-OL 1996 og 2000. Ved IBF-verdensmesterskabet i 1995 vandt hun en sølvmedalje i mix dobbelt med Jens Eriksen og en bronzemedalje i kvindernes dobbelt med Rikke Olsen.

Referencer

Eksterne henvisninger 
 

Badmintonspillere fra Danmark
Badmintonspillere ved sommer-OL 1996
Badmintonspillere ved sommer-OL 2000
Deltagere for Danmark ved sommer-OL 1996
Deltagere for Danmark ved sommer-OL 2000
Kupjansk rajon

Kupjansk rajon (, ) er en af 7 rajoner i Kharkiv oblast i Ukraine, hvor Kupjansk rajon er beliggende mod øst i oblasten, og rajonen grænser dermed op til oblasten Luhansk. Efter Ukraines administrative reform fra juli 2020 er den tidligere Kupjansk rajon udvidet med andre nærtliggende rajoner, så Kupjansk rajons samlede befolkningstal er nået op på 137.200.

Referencer 

Kharkiv oblast
Rajoner i Ukraine
Urban Lesjak

Urban Lesjak (født 24. august 1990) er en slovensk håndboldspiller. Han spiller for TSV Hannover-Burgdorf og det slovenske landshold].

Lesjak repræsenterede Slovenien ved Sommer-OL 2016.

Referencer

Eksterne henvisninger 
 

Håndboldspillere fra Slovenien
Personer fra Celje
Håndboldspillere ved sommer-OL 2016
Deltagere for Slovenien ved sommer-OL 2016
Baucau

Baucau er den næststørste by på Østtimor med et indbyggertal på omkring  personer.

Østtimor
Gitte Aabo

Gitte Pugholm Aabo (født 18. april 1967 i Mariager) er en dansk direktør for GN Hearing og i perioden 2007 til 2019 direktør for LEO Pharma.

Referencer 
 

Erhvervsfolk fra Danmark
Heidi Johansen (håndboldspiller)

Heidi Johansen (født 5. april 1978 i Randers, Danmark) er en dansk håndboldspiller.

Referencer

Eksterne henvisninger 
 

Håndboldspillere fra Danmark
Personer fra Randers
Krumme (bagværk)

Krummen af et brød er den indvendige del af brødet inden for skorpen. Hvis krummen smuldres, kaldes de små smuler for krummer.

Krummens væsentligste egenskaber udgøres af struktur, tekstur, lugt og smag.
Indflydelse herpå har dejens ingredienser, deres blanding, æltningen, hævning og hævemidler.

Et brød bedømmes på skorpen og på krummen; krummens elasticitet, skærefasthed, brødskivernes smørbarhed og den umiddelbare fornemmelse, når brødet kommer i munden. Krummens beskaffenhed ændres over tid, fra frisk brød over gammelt brød til tørt eller muggent brød.

Krav til den perfekte krumme afhænger af brødtypen.

Porer er luftlommer i krummen dannet ved hævning. Det kaldes poring i krummen.

Referencer 

Brød
Bagværk
Bagning
Louis Camille Maillard

Louis Camille Maillard (4. februar 1878 - 12. maj 1936) var en fransk læge og kemiker. Han gav vigtige bidrag til undersøgelsen af nyresygdomme. Han blev også kendt for "Maillard-reaktionen", den kemiske reaktion, som han beskrev i 1912, hvorved aminosyrer og sukkerarter reagerer i fødevarer ved kontakt med fedt, hvilket giver en brunet, smagfuld overflade til alt fra brød og stegte bøffer til ristede skumfiduser.

Tidligt liv 

Maillard opnåede sin kandidatgrad i Nancy i 1897 og sin doktorgrad i medicin i 1903. Derefter arbejdede han i kemidivisionen ved Nancy-Université. I 1914 flyttede han til Paris, hvor han arbejdede som leder af den biologiske gruppe i kemikalielaboratoriet ved Sorbonne. I 1919 blev han udnævnt til professor i biologisk og medicinsk kemi ved Algiers Universitet.

Videnskabelige bidrag 
I Paris førte hans arbejde med fysiologi, især metabolisme af urinstof og nyresygdomme, ham til at introducere nye teorier om "urogen ufuldkommenhed" og begrebet "Maillards koefficient" eller "indeks for urogenisk ufuldkommenhed." Hans ideer viste sig at være meget nyttige i diagnosen nyresygdomme. I 1912 foretog han undersøgelser af reaktionen mellem aminosyrer og sukkerarter. Dette arbejde betragtes som et af hans største bidrag, og Maillard-reaktionen blev opkaldt efter ham. For denne mangfoldighed af arbejde modtog han adskillige priser, herunder det Académie Nationale de Médecines pris i 1914.

Sidste år 
Maillard tilmeldte sig den franske hær under første verdenskrig, men hans helbred blev negativt påvirket. Efter krigen forlod Maillard pludselig Paris i 1919 for at indtage en stilling hos Institut for Farmaci ved Det Medicinske Fakultet i Algier i Algeriet. I løbet af denne tid ophørte han med næsten al forskning.

Han døde pludselig den 12. maj 1936 i Paris, mens han var dommer i en sag om et stipendium.

Æresbeviser 
Maillard blev udnævnt til ridder af Æreslegionen den 30. juli 1916 af krigsministeren. På det tidspunkt var han lægemajor, første klasse, i reserven for 11. hærkorps' sundhedstjeneste. Denne midlertidige titel blev fjernet den 24. december 1920 af finansgeneralministeren i bytte for et pensionsopsparingshæfte.

Referencer

Eksterne henvisninger 
 Websted tilskrevet LC Maillard (engelsk version er retfærdig)
  (på fransk)
 Hjemmeside for International Maillard Reaction Society

Kemikere fra Frankrig
Iosu Goñi Leoz

Iosu Goñi Leoz (født 4. januar 1990) er en spansk håndboldspiller. Han spiller for Chambéry Savoie Mont-Blanc Håndbold og det spanske landshold.

Han deltog i verdensmesterskabet i håndbold 2017 for mænd.

Referencer

Eksterne henvisninger 
  

Håndboldspillere fra Spanien
Personer fra Pamplona
Morten Kærså & Moonjam

Morten Kærså & Moonjam er debutalbummet fra det dansk pop-rockorkester Moonjam. Det blev udgivet i 1987 og indeholder et af gruppens store hits, instrumentalnummeret "Sarai". 

Udover bandet selv medvirkede Søs Fenger, Lis Sørensen og Sanne Salomonsen på baggrundsvokal på forskellige numre.

Spor 
Alle numre er skrevet af eller i samarbejde med Morten Kærså.

 "Alene Nu" - 3:51
 "Tågedis Og Regn" - 3:44
 "Raybans" - 4:26
 "Cindy" - 4:21
 "Byen Skifter Lys" - 2:51
 "Ticket To Peace" - 4:23
 "Halley's Komet" - 4:06
 "Kolde Kys" - 4:29
 "Vuggesang" - 3:49
 "Sarai" - 3:40

Debutalbum fra 1987
Moonjam-album
Kinnared

Kinnared er et byområde i Hylte kommun i Hallands län i Sverige, og kyrkby i Kinnareds socken i Halland.

Historie 
Jernbanen Halmstad-Nässjö, som blev færdig i 1882, går gennem byen. Der blev også bygget en jernbane mellem Kinnared og Fegen; den blev indviet i 1885, men blev senere solgt til HNJ. Via Fegen-Ätran Jernbane kunne man komme videre til både Varberg og Falkenberg. Kinnared-Fegen Jernbane blev nedlagt i 1961.

Bebyggelsen 
Byen rummer dagligvarebutik, børnehave, lav- og mellemstadieskole samt en tekstilbutik.

Svenska kyrkans kirke hedder Kinnareds kyrka med rødder fra 1200-tallet. Ved Kinnareds kyrka ligger forsamlingslokalet.

Forbindelser 
Byområdet ligger langs med Halmstad-Nässjö Jernbane og har i øvrigt gode vejforbindelser til Torup og Hyltebruk. Vandrevejen Gislavedsleden starter i Kinnared og har forbindelse til Hallandsleden.

Erhvervsliv 
Firmaet Gnotec Mefa er underleverandør til bilindustrien. Kinnareds såg tilhører Deromegruppen og fremstiller savede og høvlede trævarer samt pelletter.

Referencer 

Byer i Hylte kommun
FBK Balkan

FBK Balkan er en fodboldklub i Rosengård i Malmö i Sverige. Klubben blev grundlagt den 22. november 1962 af indvandrere fra det daværende Jugoslavien og spiller i division 3 södra Götaland. Klubbens hjemmebane er Rosengårds IP.

FBK Balkan er mest kendt som Zlatan Ibrahimović' ungdomsklub. Andre kendte tidigere spillere for holdet er Goran Slavkovski og Valentino Lai.

Referencer

Eksterne henvisninger 
FBK Balkans hjemmeside

Fodboldklubber i Sverige
Sport i Malmø
Etableret i 1962
Ätran (by)

Ätran er et byområde i Falkenbergs kommun i Hallands län i Sverige. Gennem byen løber floden med samme navn. Byen er omgivet af et skovrigt landskab med en del søer. Siden 2005 afholdes hver sommer Nääsville Bluegrass Festival.

Historie 
Byen startede som en stationsbebyggelse i slutningen af 1800-tallet. Allerede i 1887 nåede Fegen-Ätrans Järnväg byen. Fegen havde allerede forbindelse til Kinnared via Kinnared-Fegens Järnväg og dermed kunne man nå Nässjö og Halmstad. Jernbanen vestpå, Varberg-Ätrans Järnväg, blev bygget i 1909. Jernbanen blev nedlagt i 1961.

Forbindelser 
Länsväg 153, Varberg-Ullared-Värnamo, går gennem byen.

Erhvervsliv 
Ätran rummer firmaerne Gremo, som fremstiller havemaskiner, og Specialkarosser AB som fremstiller kassepåbygninger til køretøjer.

Referencer 

Byer i Falkenbergs kommun
Sanfourche

Sanfourche er et fransk efternavn

Kendte personer med navnet 
 Henry Sanfourche (1775-1841), oberst i Kongeriget Frankrig
 Arthur Sanfourche (1898-1945), testpilot, mekaniker og far til følgende
 Jean-Joseph Sanfourche, ganske enkelt kendt som Sanfourche (1929-2010), fransk kunstner
 Pierre Sanfourche-Laporte (1774-1856), fransk jurist

Referencer 

Franske efternavne
Ponte Sant'Angelo

Ponte Sant'Angelo, oprindeligt Pons Aelius, er en romersk bro i Rom, Italien, der blev bygget i år 134 e.v.t. af den romerske kejser Hadrian (Publius Aelius Hadrianus), der går over Tiberen fra byens centrum til hans nyeopførte mausoleum, Castel Sant'Angelo. Brøn er beklædt med marmorfrådsten og spænder Tiberen i fem buer, hvoraf tre af de tilbageværende er romerske. Adgang til brøn er foregået via en rampe. I dag er det udelukkende en fodgængerbro, og den giver udsigt over Castel Sant'Angelo.

Broen forbinder rioni i Ponte (der er navngivet efter broen) og Borgo, hvor broen hører administrativt til.

Eksterne henvisninger 

 
 The Waters of Rome: Tiber River Bridges and the Development of the Ancient City of Rome
 Ponte di Castel Sant'Angelo Virtual 360° panorama and photos.
 Satellite image
 Angels of the Passion Multimedia feature from Beliefnet.com

Broer i Italien
Bygninger, konstruktioner og anlæg i Rom
Stenhvælvsbroer
Tulipanfest (Ribe)

Tulipanfest i Ribe er en form for byfest, der afholdes én gang årligt.

Sidst i 1940’erne er markerne syd for Ribe fyldt med tulipaner og liljer. Her dyrkes løg til de populære blomster. Ved blomsterløgsdyrkning bruges selve blomsterhovedet ikke og det var her ideen opstod.

Ifølge Tulipanfestens egne officielle hjemmeside, var det konen til den daværende turistchef, Keld Christensen, der fik ideen til at udsmykke Ribe med de mange blomsterhoveder.

Ifølge Billed Bladet, der gæstede byen i forbindelse med den første Tulipanfest, var det direktøren for Dansk Blomsterløgkultur, M. C. Hagelund, der fik ideen.

Fakta er det, at den første tulipanfest blev afholdt på mors dag d. 12. maj 1952. Op mod 100.000 afrevne blomsterhoveder var blevet leveret til byen, der blev benyttet til blomster- guirlander, kranse og andet til at udsmykke byen med.

Begunstiget af godt vejr, var succesen hjemme og man gentog den igen året efter. 130 huse i Ribe var udsmykket og 20-25.000 mennesker gæstede byen.

I 1957 var der helt op imod 50.000 gæster i byen for at se de mange udsmykninger.

Det var et stort arbejde at udsmykke byen i dagene og mest nætterne op til festdagen. Det store arbejde fik mange af byens erhvervsdrivende til at springe fra og i 1963 var festen helt aflyst.

I 1964 overtog byens tre store sportsklubber, Ribe Håndboldklub, Ribe Badmintonklub og Ribe Fodboldklub festen. Dermed blev festen drevet videre af foreningernes frivillige kræfter.

1970’ernes start med årets Tulipanfest starter atter med en debat om festens berettigelse, da der er gået lidt for meget øldrikkeri og voldsmentalitet i den.

I midten af 1990’erne er festen spredt ud til en tulipanfestuge, der afsluttes af et Tulipanoptog gennem byen.

2010’erne har der været tre emner omkring årets Tulipanfest, der går igen år efter år:

-         de unges druk ved Tulipanfesten, der har afledt et afspærret tulipanfestområde, hvor man ikke selv må medbringe alkohol

-         der benyttes oftere og oftere farvede servietter frem for blomsterhoveder

-         for få deltagende i tulipanoptoget

Et nyere tiltag med stor succes, er Tulibierfesten fredag aften, hvor teamet er tyrolerudklædning og øl i rigtige bier-krus.

Målt på økonomisk overskud, at festen fortsat en stor succes for de tre klubber bag, naturligvis som den første Tulipanfest – afhængigt af vejret.

Grundet COVID19, var Tulipanfesten aflyst i 2020.

Referencer

Eksterne henvisninger 
[https://www.youtube.com/watch?v=uVEAG2ZP43Y&t=3s Levende billeder fra Tulpanfest i Ribe
Levende billeder fra Tulipanfesten i 1956

Kultur i Ribe
Etableret i 1952
Festivaler i Danmark
Hurtigruten minutt for minutt

Hurtigruten minutt for minutt er en 134 timer lang norsk TV-udsendelse, som blev sendt direkte på NRK2 og NRK Nett-TV fra 16. juni 2011 til 22. juni samme år. Programmet fulgte hurtigruteskibet MS Nordnorge på rejsen fra Bergen til Kirkenes i lidt over fem og et halvt døgn sammenhængende. Udsendelsen er registreret i Guinness Rekordbog som verdens længste uafbrudte direkte TV-dokumentar, med en registreret tid på 134 timer, 42 minutter og 45 sekunder. Ved Gullruten 2012 blev programmet kåret til årets nyskabelse, mens Jan Benkholt fik prisen for bedste foto flerkamera. 

I 2012 blev programmet i sin helhed indskrevet i Norges dokumentarv, et register over de vigtigste dokumenter i Norges historie. 

Ideen til programmet dukkede op på Twitter 27. november 2009, mens NRK2 sendte den 7½ timer lange dokumentar Bergensbanen minutt for minutt. Programmet var det tredje TV-programmet i NRK's koncept Minutt for minutt.

Se også 
 Slow-tv

Referencer 

Tv-programmer fra NRK
Sérgio Lopes

Sérgio Avelino Lopes (født 2. juni 1983) er en angolansk håndboldspiller.

Han deltog ved verdensmesterskabet i håndbold 2017 for mænd..

I 2017 underskrev han en etårig aftale med det tunesiske hold Association Sportive d'Hammamet.

Referencer

Eksterne henvisninger 
 

Håndboldspillere fra Angola
Justin Shaibu

Justin Kwabena Shaibu (født 28. oktober 1997) er en dansk professionel fodboldspiller, der spiller for Hillerød Fodbold.
Justin har tidligere spillet for FC Fredericia i 1. division og i England for Brentford i Championship.

Referencer

Eksterne henvisninger 
 

Fodboldspillere fra Danmark
Fodboldspillere fra Ghana
Fodboldspillere fra HB Køge
Fodboldspillere fra Brentford F.C.
Fodboldspillere fra Walsall F.C.
Fodboldspillere fra Boreham Wood F.C.
Fodboldspillere fra FC Fredericia
Fodboldspillere fra Vallensbæk IF
Fodboldspillere fra Lyngby Boldklub
Jonathan Ægidius

Jonathan Ægidius (født 22. april 2002) er en dansk fodboldspiller, der spiller for Brøndby IF. Før var han ungdomsspiller hos Lyngby Boldklub.

Klub karriere

Lyngby
Ægidius begyndte sin karriere som ungdomsspiller i Lyngby Boldklub, hvor han nåede at spille en kamp, det var i en 9-0 sejr over Slagelse i DBU Pokalen han blev skiftet ind i stedet for Frederik Schram i det 73. minut.

Brøndby
I januar 2021 satte Ægidius sit navn på en 4-årig kontrakt med Brøndby IF, som betød at han til sommeren 2021 skulle skifte fra Lyngby BK til Brøndby IF,
men Lyngby BK og Brøndby IF blev enige om, at Ægidius skulle skifte med det samme.
Ægidius er lige nu en del af U19-holdet i Brøndby IF.

Referencer

Eksterne henvisninger 
 

Fodboldspillere fra Danmark
Fodboldspillere fra Lyngby Boldklub
Fodboldspillere fra Brøndby IF
Natportieren (tv-serie)

Natportieren (engelsk titel The Night Manager) er en engelsk dramaserie instrueret af Susanne Bier, som først udkom i februar 2016.

Medvirkende 
 Tom Hiddleston som Jonathan Pine
 Hugh Laurie som Richard "Dicky" Onslow Roper
 Olivia Colman som Angela Burr
 Tom Hollander som Major Lance "Corky" Corkoran
 Elizabeth Debicki som Jemima "Jed" Marshall
 Alistair Petrie som Alexander "Sandy" Langbourne, the Lord Langbourne
 Natasha Little som Caroline "Caro" Langbourne, the Lady Langbourne
 Douglas Hodge som Rex Mayhew
 David Harewood som Joel Steadman
 Tobias Menzies som Geoffrey Dromgoole
 Antonio de la Torre som Juan Apostol
 Adeel Akhtar som Rob Singhal
 Michael Nardone som Frisky
 Hovik Keuchkerian som Tabby

Eksterne henvisninger 
 

Film instrueret af Susanne Bier
Spion-tv-serier
Britiske tv-serier fra 2010'erne
Dramaserier fra Storbritannien
Tv-programmer fra BBC
Sophie (sanger)

Sophie Xeon (født 17. september 1986 i Glasgow, død 30. januar 2021 i Athen, Grækenland), kendt som Sophie, var en skotsk singer-songwriter, musiker, musikproducer og dj. Sophie var kendt for sin futuristiske og ekstreme form for popmusik.

Sophie var oprindelig anonym, men trådte så frem på scenen som transkvinde med singlerne "Bipp" (2013) og "Lemonade" (2014). Debutalbummet Oil of Every Pearl's Un-Insides udkom i 2018 og blev nomineret til en Grammy for Bedste elektronisk/dancealbum.

Hun arbejdede som producer sammen med navne som Charli XCX, Madonna, Lady Gaga, MØ og Nicki Minaj.

Sophie døde i en faldulykke i Athen i Grækenland, hvor hun boede på det tidspunkt.

Diskografi 
 Product (2015)
 Oil of Every Pearl's Un-Insides (2018)

Priser og nomineringer

Referencer

Eksterne henvisninger 
 

Singer-songwritere fra Storbritannien
Musikproducere fra Storbritannien
Transkønnede
Personer fra Glasgow
Werner Büttner

Werner Büttner (født 15. marts 1954 i Jena) er en tysk maler.

Biografi 
I 1973-1977 blev han uddannet i jura på Freie Universität Berlin. I 1976 var han medstifter af Liga zur Bekämpfung des widersprüchlichen Verhaltens og i 1980´erne af Meter-Verlag sammen med Albert Oehlen. I 1980´erne blev han sammen med brødrene Albert og Markus Oehlen og Martin Kippenberger omtalt i malerikunsten til de såkaldte Neuen eller Junge Wilde, som vendte sig væk fra konceptuel kunst og propagerede "maleriets tilbagevenden".

Siden 1989 er han professor i maleri på Hochschule für Bildende Künste i Hamborg. Hos Büttner studerede bl.a. Daniel Richter og Matvey Slavin. Büttner beskæftiger sig hovedsagligt med neodadaistiske collager, som bl.a. er blevet vist i Deichtorhallen i Hamborg. I anledning af hans 65 års fødselsdag i 2019 oprettede Büttner Störer des Stumpsinns Stiftelsen, som er beregnet til at gøre det muligt for stipendieholdere at arbejde i Büttners hjem og studie i Geesthacht nær Hamborg.

Offentlige samlinger 
Tyskland
 Kunstmuseum Walter im Glaspalast, Augsburg
 Sammlung Falckenberg, Kulturstiftung Phoenix Art, Hamborg
 Hamburger Kunsthalle, Hamborg
 Zentrum für Kunst und Medientechnologie, Karlsruhe
 Kunstraum Grässlin, St. Georgen
Frankrig
 FRAC – Poitou-Charentes, Angoulême
 FRAC – Limousin, Limoges

Bibliografi 
 Und das Meer lag da wie Nudeln aus Gold und Silber, Ritter Verlag, Klagenfurt 1987 .

Diskografi 
 Markus Oehlen, Albert Oehlen, Jörg Immendorff, Werner Büttner, Martin Kippenberger und A.R. Penck – Die Rache der Erinnerung, ZickZack – ZZ 205, 1984

Udstillinger 
 2011: Die erlösende Eloquenz erprobter Dinge – Jena Paradies revisited, Kunstverein in Hamburg, Hamborg
 2013: Werner Büttner: Gemeine Wahrheiten Zentrum für Kunst und Medientechnologie, Karlsruhe; derefter Weserburg, Bremen

Film 
 Martin Kippenberger und Co – Ein Dokument. Ich kann mir nicht jeden Tag ein Ohr abschneiden. Bog og direktør: Jaqueline Kaess Farquet. München 1985/2010. DVD. 25 min., Independent Artfilms

Priser 
 2011: Hans Platschek Preis Pris for kunst og skrift af Hans Platschek Stiftelsen

Referencer

Eksterne henvisninger 
 Werner Büttner på artnet.de

Malere fra Tyskland